இலந்தனம்-நிக்கல் கலப்புலோகம்

இலந்தனம்-நிக்கல் கலப்புலோகம் (Lanthanum-nickel alloy)  என்பது இலந்தனம் தனிமம் நிக்கலுடன் சேர்ந்து உருவாகும் கலப்புலோகங்களைக் குறிக்கும். LaNi5, La2Ni7, LaNi2, LaNi3, La2Ni3, LaNi,  La3Ni போன்றவை சில எடுத்துக்காட்டுகளாகும்.

 LaNi5 
LaNi5 என்பது CaCu5 கட்டமைப்பைக் கொண்ட ஓர் இடை உலோக சேர்மமாகும். இது அறுகோண படிக அமைப்பைச் சேர்ந்தது. இது 200 ° செல்சியசு வெப்பநிலைக்கு மேல் காற்றில் ஆக்சிசனேற்றம் செய்யப்படும். மேலும் 20 ° செல்சியசு வெப்பநிலைக்கு மேல் ஐதரோகுளோரிக் அமிலம்,  சல்பூரிக் அமிலம் அல்லது நைட்ரிக் அமிலம் ஆகியவற்றுடன் வினைபுரியும். ஐதரசனேற்ற வினைகளுக்கு இலந்தனம்-நிக்கல் கலப்புலோகம் ஒரு வினையூக்கியாகவும்  பயன்படுத்தப்படுகிறது.

இதர கலப்புலோகங்கள்
LaNi5 உடன், La2Ni7, LaNi2, LaNi3, La2Ni3, LaNi, மற்றும்  மற்ற உலோகக் கலவைகளும், LaNi2.286 (நாற்கோணம், இடக்குழு I4̄2m) போன்ற விகிதவியல் ஒவ்வா சேர்மங்களும் அறியப்படுகின்றன. LaxNiy கலப்புலோகத்தில் உள்ள நிக்கல் அணுக்கள் LaNi2.5Co2.5 போன்ற பிற அணுக்களால் மாற்றப்படுகின்றன.Sakai T, Miyamura H, Kuriyama N, et al. The influence of small amounts of added elements on various anode performance characteristics for LaNi2. 5Co2. 5-based alloys[J]. Journal of the Less common Metals, 1990, 159: 127-139.

மேற்கோள்கள்

பகுப்பு:நிக்கல் கலப்புலோகங்கள்
பகுப்பு:நிக்கல் சேர்மங்கள்
பகுப்பு:இலந்தனம் சேர்மங்கள்
பகுப்பு:இடை உலோகவியல்